open-index/open-wikipedia-markdown huggingface dataset:
הידרוגאולוגיה

**הידרוגאולוגיה** (מיוונית עתיקה: "הידרו" - מים, "גאולוגיה" - חקר כדור הארץ) היא תחום בגאולוגיה העוסק בהתפלגות ותנועה של מי תהום בקרקע ובסלעים של קרום כדור הארץ (בדרך כלל באקוויפרים).

הידרוגאולוגיה היא חקר החוקים השולטים בתנועת מים תת-קרקעיים, באינטראקציה המכנית, הכימית והתרמית של מים אלה עם מוצקים נקבוביים, ובהובלה של אנרגיה, מרכיבים כימיים וחומרים חלקיקיים באמצעות זרימה.

**הנדסת מי תהום**, שם נוסף להידרוגאולוגיה, הוא ענף בהנדסה העוסק בתנועת מי תהום ובתכנון בארות, משאבות וניקוזים. החששות העיקריים בהנדסת מי תהום כוללים זיהום מי תהום, שימור אספקה ואיכות מים.

בארות נבנים לשימוש במדינות מתפתחות, כמו גם לשימוש במדינות מפותחות במקומות שאינם מחוברים למערכת מים עירונית. בארות מתוכננים ומתוחזקים כדי לשמור על שלמות האקוויפר ולמנוע ממזהמים להגיע למי התהום. ישנה מחלוקת בנוגע לשימוש במי תהום כאשר השימוש בהם משפיע על מערכות מי שטח, או כאשר פעילות אנושית מאיימת על שלמות מערכת האקוויפר המקומית.

## קישורים חיצוניים

## הערות שוליים

קטגוריה:גאולוגיה
קטגוריה:מי תהום
הבחירות הכלליות בסנט לוסיה (2021)

**הבחירות הכלליות ב[[סנט לוסיה]]** נערכו ב-26 ביולי 2021, לאחר שנדרשו על פי החוקה להיערך עד 12 באוקטובר 2021. המצביעים בחרו את כל 17 חברי . התוצאה הייתה ניצחון ל, שזכתה ב-13 מתוך 17 המושבים בבית האספה, בעוד  השלטת איבדה תשעה מתוך 11 המושבים שלה, התוצאה הגרועה ביותר שלה מאז 1997. היו אלה הבחירות הרביעיות ברציפות שבהן הובסה הממשלה המכהנת.

## שיטת הבחירות
17 החברים בבית האספה נבחרו בשיטת הצבעה ראשונה זוכה במחוזות בחירה של נבחר יחיד לכל מחוז.

על פי החוקה, בחירות למושב חדש של הפרלמנט יכולות להתקיים לכל המאוחר 5 שנים ו-90 יום לאחר פתיחת המושב הקודם. המושב הראשון לאחר הבחירות ב-2016 נערך ב-12 ביולי 2016, והותיר את המועד האחרון לבחירות הנוכחיות באוקטובר 2021. ראש הממשלה המכהן אלן צ'אסטנט העדיף תאריך מאוחר יותר, והצהיר באפריל 2021 על כוונתו להימנע מהתפרצות נוספת של מגפת הקורונה בסנט לוסיה. ב-5 ביולי 2021 הוא הודיע כי הבחירות יתקיימו ב-26 ביולי.

## קמפיין
ב-16 ביולי 2021,  (UWP) הציגה מועמדים לכל 17 מחוזות הבחירה.  (SLP) הציגה מועמדים ל-15 מחוזות בחירה, ולא הציגה מועמדים בשני מחוזות בחירה שבהם חברי UWP לשעבר ניהלו קמפיין כמועמדים עצמאים. מפלגת הירוקים הלאומית (NGP) הציעה מועמדים לשמונה מחוזות בחירה.

למרות שהמפלגות קיימו עצרות בחירות, הן הסכימו הדדית לא לאפשר שיירות רכבים במסגרת הקמפיינים, לאחר אזהרות מרשויות הבריאות בעקבות מגפת הקורונה.

ה-NGP נוסדה ב-23 במאי 2021. לקראת הבחירות, המפלגה הכריזה על ביטחון תזונתי כנושא המרכזי שלה, יחד עם רפורמות חוקתיות שה-UWP וה-SLP לא העבירו. ה-NGP הציעה גם להגדיל את ההוצאה על שירותים חברתיים ותשתיות תיירות, במימון שיגיע על ידי הקמת תעשיית קנאביס חוקית.

## התנהלות
הקהילייה הקריבית שלחה צוות של עשרה משקיפים לבחירות וכמו גם להצבעה המוקדמת ב-23 ביולי, ונתנה הערכה ראשונית חיובית. צוות של חמישה חברים מחבר העמים הבריטי שיבח את ניהול הבחירות, אך מתח ביקורת על העדכון האיטי של פנקס הבוחרים. ארגון מדינות אמריקה שלח צוות של שנים עשר משקיפים לבחירות.

## תוצאות
ה-SLP הפכה שבעה מושבים, וזכתה ב-13 מתוך 17 מושבים בבית האספה. ה-UWP שמרה על שני מושבים בלבד, אלה של ראש הממשלה ושל שר המסחר בראדלי פליקס, בעוד ששני חברי ה-UWP לשעבר שהתמודדו כעצמאיים, סטיבנסון קינג וריצ'רד פרדריק, זכו במושבים שלהם.

## הערות שוליים

קטגוריה:בחירות 2021
קטגוריה:סנט לוסיה: פוליטיקה
קטגוריה:מערכות בחירות פרלמנטריות באמריקה
סנט לוסיה
קטגוריה:2021 באמריקה הצפונית
מחוז באוצן

**באוצן** (בגרמנית: **Bautzen**) הוא מחוז במזרח מדינת סקסוניה שבגרמניה.

## ערים ועיירות
במחוז 15 ערים ו-42 עיריות מקומיות. להלן רשימת הערים:

## קישורים חיצוניים
* 

באוצן
איזט נאניץ'

**איזט נאניץ**' (בוסנ. **'; [[4 באוקטובר]] [[1965]] – [[5 באוגוסט]] [[1995]]) היה מפקד חטיבה [[בוסניה והרצגובינה|בוסנית]] בצבא הבוסני במהלך [[מלחמת בוסניה|מלחמת בוסניה והרצגובינה]].

== משפחה ==
איזט נאניץ'[[בוסניאקים|, מוסלמי מבוסניה]], נולד לאיברהים נאניץ' (1939–2000) ולראסימה (ילידת 1945) ביישוב [[בוז'ים]] והיה השני מבין שבעה ילדים.

הוא היה נשוי לספיה רמטיץ' מווארושקה רייקה. היו להם שלושה ילדים: בת ושני בנים.

== קריירה ==
איזט נאניץ' סיים את לימודיו [[גימנסיה|בגימנסיה צבאית]] בשנת 1984 ב[[זאגרב]] ולאחר מכן נסע ל[[בלגרד]], שם נרשם [[אקדמיה צבאית|לאקדמיה הצבאית]]. לאחר שנתיים של לימודים באקדמיה הצבאית, הוא נסע ל[[סרייבו]] לשנה אחת. לאחר מכן חזר לזאגרב בשנת 1987, שם סיים את לימודיו באקדמיה הצבאית.

עד ינואר 1991 היה נאניץ' קצין [[הצבא העממי היוגוסלבי|בצבא העם היוגוסלבי]], ואז חזר לבוז'ים עקב רגל שבורה. הוא היה [[לוטננט|סגן]] בחיל האוויר היוגוסלבי וביחידת ההגנה האווירית ב[[קראגויבאץ]], [[סרביה]]. בתחילת [[מלחמת בוסניה]] הוא הצטרף לצבא הרפובליקה של בוסניה והרצגובינה. אחיו הצעיר נבזט נהרג ליד העיירה בוסנסקה קרופה ב-30 ביוני 1992, זמן קצר לאחר תחילת מלחמת בוסניה. בתחילה, עסק נאניץ' באימון ובהקמת יחידות חדשות בצבא, אך לאחר מות אחיו, הוא הפך למפקד חטיבת בוז'ים ה-505 של החיל ה-5, בראשות [[גנרל]] ה[[חטיבה]] אטיף דודאקוביץ'. איזט נאניץ' פיקד על החטיבה מהקמתה בשנת 1992 ועד מותו. נאניץ' נהרג במהלך מבצע «סופה» ב-5 באוגוסט 1995, חמישה חודשים בלבד לפני [[הסכם דייטון]] וסוף מלחמת בוסניה.

== מורשת ==
[[קובץ:Turbe_generala_Izeta_Nanića_i_šehida_505._Viteške_brigade_(29._4._2017._-_10-12_(c)).jpg|ממוזער| קברו של איזט נאניץ']]
הבוסנים מחשיבים את נאניץ' כמפקד אגדי, מכיוון שהחטיבה שלו שחררה והשתלטה על כמה ערים וכפרים, כולל [[וליקה קלדושה]] במהלך מבצע «נמר» ו[[סאנסקי מוסט]], בוסנסקה קרופה, בוסאנסקי פטרובץ וקליוץ' במהלך מבצע «סאנה». בשנת 1994 הוענק לאיזט נאניץ' עיטור שושן הזהב, ובשנת 1998 לאחר מותו עיטור גיבור מלחמת השחרור, שהוא תואר הכבוד הגבוה ביותר המוענק על ידי צבא הרפובליקה של בוסניה והרצגובינה.

ב[[רובע]] סרייבו של חרסניצה, בעיר אילידזה, נמצא רחוב הנקרא «גנרל איזט נאניץ'».

([[בוסנית|בוסנ.]] **') הממוקם ממש מתחת להר איגמן, הרמז לכינוי הקריאה שלו "איגמן". רחובות דומים הנושאים את שמו ניתן למצוא בעיר הולדתו בוז'ים, ליד מאוזוליאום שחלק עם אחיו, בעיר צאזין ובעיירה בוסנסקה קרופה. בנוסף, לרחוב בקליוץ' (בוסנ. **) אין את הקידומת "גנרל".

## קישורים חיצוניים

## הערות שוליים

קטגוריה:מלחמת בוסניה: אישים
קטגוריה:ילידי 1965
קטגוריה:נפטרים ב-1995
ארצגבירגסקרייס

**ארצגבירגסקרייס** (בגרמנית: **Erzgebirgskreis**; בעברית: מחוז הרי העפרה) הוא מחוז במדינת סקסוניה שבגרמניה. בירת המחוז היא העיר אנאברג-בוכהולץ.
המחוז קרוי על שם הרי העפרה, רכס הרים השוכן לאורך גבול צ'כיה-גרמניה, העשירים בעפרות.
המחוז גובל בין השאר בשטח השיפוט של עיר המחוז קמניץ (מצפון), ובמדינת צ'כיה (מדרום מערב).

## קישורים חיצוניים
* 

קטגוריה:סקסוניה: מחוזות
חימנסיה מנדוסה

**חימנסיה מנדוסה** (בספרדית: **Club Atlético Gimnasia y Esgrima**, **Gimnasia y Esgrima de Mendoza**) הוא מועדון כדורגל ארגנטינאי. המועדון נוסד בשנת 1908 בעיר מנדוסה. בעבר הקבוצה שיחקה בליגה הבכירה וכיום משחקת בליגת המשנה הארגנטינאית.

בנוסף לכדורלג במועדון פועלות סקציות בענפי ספורט נוספים.
## היסטוריה
המועדון הוקם בשנת 1890 כמועדון סיף (Esgrima). בהמשך הוא התרחב לענפי ספורט אחרים והוקמו 2 חטיבות כאשר התעמלות (Gimnasia) וסיף היו בחטיבה אחת וכדורגל בשנייה. בשנת 1910 קבוצת המועדון לראשונה שיחקה מחוץ לעיר בפרובינציית סן חואן. בשנת 1913 לראשונה התקיים דרבי עירוני נגד אינדפנדיינטה ריבדביה. בשנת 1921 הקבוצה לראשונה שיחקה בבואנוס איירס.

בשנת 1922 באליפות אזורית הראשונה הקבוצה זכתה ושחזרה את ההישג בשנת 1923. 

בשנת 1934 נבנה אצטדיון של הקבוצה שהיה כולל 11,000 מקומות לצופים.

בעונת 1970 בליגת העל הארגנטינאית הקבוצה לראשונה שיחקה במסגרת ארצית הבכירה. לאחר מספר שנים היא עברה לליגת משנה. היא חזרה להתחרות ברמה הבכירה מספר פעמים בפעם האחרונה בעונת 1985 בליגת העל הארגנטינאית. הקבוצה שיחקה מספר עונות בליגה שלישית. מאז שנת 2018 היא משחקת בליגת המשנה הארגנטינאית.

באוקטובר 2025 הבטיחה את חזרה לליגת העל הארגנטינאית, לראשונה מזה 41 שנים.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:מנדוסה (פרובינציה)
קטגוריה:קבוצות כדורגל שהוקמו ב-1908
טיודור (יצרנית שעונים)

**טיודור** (מבוטא גם **טודור**, ובצרפתית **Montres Tudor SA**) היא יצרנית שעונים שווייצרית המשויכת לפלח שעוני היוקרה. החברה היא חברה אחות לרולקס, וכמוה מנוהלת על ידי קרן האנס וילסדורף, המחזיקה במלוא הבעלות עליה.

## היסטוריה
בשנת 1905 הקים האנס וילסדורף יחד עם גיסו לעתיד את חברת השעונים רולקס, שנקראה תחילה "וילסדורף ודייוויס". בשנת 1908 רשם את המותג "רולקס", ושעוני החברה החלו להיקרא בשם זה. בשלב מסוים החליט וילסדורף להקים חברה אחות לרולקס, במטרה לייצר שעונים שימכרו במחירים נמוכים יותר מאלה של רולקס, אך ישמרו על האיכות המזוהה עם שעוני רולקס. בשנת 1926 רשם את המותג "טיודור" באמצעות חברת השעונים של פיליפ הוטר (“Veuve de Philippe Hüther”) מז'נבה, וב-1946 העביר את הזכויות לשם במלואן לחברה שהקים, Montres TUDOR S.A. השם "טיודור" נבחר מאחר שוילסדורף היה אנגלופיל מושבע, וראה בתקופת שלטונו של בית טיודור, שהתאפיינה בגילויים ואומנות, וזכורה כשחר של עידן חדש עבור הממלכה הבריטית, אידיאל שאליו שאף עבור החברה החדשה שהקים.

## קישורים חיצוניים

* 

## הערות שוליים

קטגוריה:אביזרי אופנה
קטגוריה:יצרני שעונים שווייצרים
חימנסיה חוחוי

**חימנסיה חוחוי** (בספרדית: **Gimnasia y Esgrima de Jujuy**) הוא מועדון כדורגל ארגנטינאי. המועדון נוסד בשנת 1931 בעיר סן סלבדור דה חוחוי. בעבר הקבוצה שיחקה בליגה הבכירה וכיום משחקת בליגת המשנה הארגנטינאית.

## היסטוריה
המועדון הוקם בשנת 1931. הוא שיחק בתחרויות אזוריות. בשנת 1945 הוא ניצח באליפות אזורית.

בעונת 1970 קבוצת המועדון לראשונה שיחקה במסגרת ארצית הבכירה. בהמשך היא שיחקה במסגרת זו עוד מספר פעמים עד לשנת 1985. בעונת 1986/1987 הקבוצה לראשונה שיחקה בליגת המשנה הארגנטינאית. לאחר מספר עונות היא ירדה לליגה השלישית וחזרה לליגת משנה בשנת 1993. בשנת 1998 היא קודמה לליגה הבכירה ושיחקה בה מספר עונות עד שחזרה לליגת משנה.

בסך הכול הקבוצה שיחקה בליגת העל במשך 10 עונות (בפעם האחרונה בעונת 2008/2009) ובליגת משנה 25 עונות.

ההישג של הקבוצה בגביע ארגנטינה הוא השתתפות בשמינית הגמר.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:חוחוי (פרובינציה)
קטגוריה:קבוצות כדורגל שהוקמו ב-1931
הבחירות לנשיאות סוריה (1971)

**הבחירות לנשיאות סוריה בשנת 1971** נערכו ב-12 במרץ 1971, זמן קצר לאחר עלייתו לשלטון של חאפז אל-אסד בעקבות מהפכת התיקונים בסוריה, אסד התמודד לבדו לתפקיד, וזכה בתמיכת 99.2% מקולות הבוחרים.

## מהלך הבחירות
בנובמבר 1970 הודח נשיא סוריה נור א-דין אל-אתאסי מתפקידו בהפיכה תוך-מפלגתית במפלגת בעת'. במהלך ההפיכה שהוביל חאפז אל-אסד וכונתה מהפכת התיקונים הוכרז אחמד אל-חסן אל-ח'טיב כנשיא המדינה. לאחר 97 יום ב-22 בפברואר 1971 התפטר אל-ח'טיב מתפקידו, ומועצת העם הכריזה על חאפז אל-אסד כנשיא. בד בבד הוכרז על בחירות שהיוו משאל עם לנשיאותו של אסד, בבחירות לא השתתפו מועמדים נוספים, והציבור התבקש לאשר או לדחות את מועמדותו של חאפז אל-אסד.

## תוצאות

## לקריאה נוספת
* משה מעוז, **סוריה – אל הערביות וחזרה**, האוניברסיטה הפתוחה, תשע"א–2011, עמ' 116.
1971
יצחק תאומים-פרנקל

**יצחק (איציק) תאומים-פרנקל** (16 באפריל 1941 – 24 בספטמבר 2023) היה עסקן ספורט, חבר הנהלת התאחדות הכדורגל בישראל, חבר מועצת המנהלים של הפועל, יושב ראש מועדון הכדוריד של הפועל ראשון לציון ויושב ראש איגוד הכדוריד בישראל. יקיר העיר ראשון לציון.

## ביוגרפיה
יצחק תאומים-פרנקל נולד בראשון לציון, בן למשפחה יהודית ענפה, שמקורה בפראג ואשר הייתה ידועה בהיותה משפחת רבנים ואישי ציבור חשובים לאורך הדורות. אמו, חנה, עלתה בשנות השלושים מהעיירה לודביפול שבגבול אורקאינה פולין, ואביו, משה, שהיה פעיל בתנועת החלוץ עלה באותן שנים מוורשה. יצחק למד בבית הספר חביב, בבית הספר בארי, ובֿֿגימנסיה הריאלית בעיר. בנעוריו היה חבר בתנועת השומר הצעיר ובמקביל שיחק כמגן בקבוצת הכדורגל הפועל ראשון לציון.

את שירותו בצה"ל עשה כקצין סוללת נ"מ, לחם במלחמת ששת הימים, במלחמת ההתשה, במלחמת יום כיפור (שבעקבותיה סבל מפוסט טראומה), ובמלחמת לבנון הראשונה, והגיע לדרגת סגן-אלוף.

את רוב שנות עבודתו העביר במרכז לחקר גרעיני שורק, תחילה כטכנאי גרעין וכמפעיל כורים ולאחר מכן כקצין הביטחון של המתקן. במקביל, כיהן עשר שנים כיו"ר וועד העובדים של הכור.

## פעילותו בתחום הספורט
למרות היות "אדום" בנשמה ומזוהה לחלוטין עם הפועל, החל תאומים-פרנקל את דרכו ההתנדבותית בתחום הספורט דווקא כמנהל קבוצת הכדורסל של מכבי ראשון לציון, אולם עד מהרה נקרא לדגל האדום ובשנת 1963 התמנה למנהל קבוצת הכדורגל של הפועל ראשון לציון, ובהמשך לחבר הנהלת הקבוצה. בשנת 1974 התבקש על ידי חיים הברפלד שהיה באותה יושב ראש קבוצת הכדורגל של הפועל ראשון לציון, לעזוב את קבוצת הכדורגל ולקחת על עצמו את ניהול קבוצת הכדוריד של הפועל ראשון לציון שעמדה אז לפני פירוק. יחד עם עמיתו ושותפו עמי שדה, הפכו השניים את הקבוצה לאימפריית כדוריד מפוארת. תחת ניהולם הגיעה הקבוצה להישגים מרשימים בארץ ובאירופה (כולל הגעה היסטורית לרבע גמר ליגת האלופות בשנת 2000) והפכו את המועדון למעוטר בכדוריד הישראלי.

באמצע שנות התשעים נבחר ליושב ראש איגוד הכדוריד, ובמקביל כיהן כחבר הנהלת התאחדות הכדוריד האירופאית (EHF) ויושב ראש ועדת הנוער והצעירים בהנהלת האיגוד האירופי. כמו כן שימש חבר הנהלת ההתאחדות לכדורגל מטעם הפועל וחבר מועצת המנהלים של הפועל.

בשנת 2023 זכה תאומים-פרנקל באות יקיר העיר ראשון לציון על מפעל חיים בספורט.

## חיים אישיים
תאומים-פרנקל היה נשוי לחנה, אחות במקצועה, ואב לשלושה בנים: דרור, בכיר בבנק הפועלים, סער, מאמן כדוריד מוערך ששימש בין היתר כמאמן נבחרת ישראל בכדוריד, ומורה ומנהל תיכון העמית בראשון לציון, וכפיר, ד״ר להיסטוריה ואיש חינוך.

יצחק תאומים-פרנקל נפטר בערב יום הכיפורים תשפ"ד (2023) ונקבר בבית הקברות בשיכון גורדון בראשון לציון.

## קישורים חיצוניים
* לזכרו של יצחק תאומים-פרנקל

קטגוריה:עסקני כדוריד ישראלים
קטגוריה:עסקני כדורגל ישראלים
קטגוריה:בוגרי בית הספר חביב
קטגוריה:בוגרי בית ספר בארי (ראשון לציון)
קטגוריה:בוגרי הגימנסיה הריאלית
קטגוריה:בוגרי השומר הצעיר
קטגוריה:סגני-אלופים בצה"ל
קטגוריה:עובדי המרכז למחקר גרעיני - שורק
קטגוריה:יקירי ראשון לציון
קטגוריה:משפחת תאומים-פרנקל
קטגוריה:אישים הקבורים בבית הקברות גורדון ראשון לציון
קטגוריה:ישראלים שנולדו ב-1941
קטגוריה:ישראלים שנפטרו ב-2023
ארצה עלינו

"**ארצה עלינו**" הוא שיר חלוצים שכתב הסופר והמחנך הציוני שמואל נבון בשנת 1928. מילות השיר הותאמו לניגון בתפילת שחרית בין ברכות השחר לבין פסוקי דזמרא: "אשרינו, מה טוב חלקנו ומה נעים גורלנו ומה יפה ירושתנו". השיר הפך לבין-לאומי, והיה פופולרי בשנות ה-50 וה-60 בביצוע של זמרים אמריקאיים כמו פיט סיגר, ליונל המפטון וניל סדקה. על בסיס שיר זה נוצר ריקוד הורה.

## רקע
לפי עדותו של נבון, הוא קיבל את ההשראה לכתיבת השיר בעת שיצא לטיול בעמק יזרעאל ובעת הנסיעה ראה איכרים עובדים בשדות. לאחר שחזר לבית החינוך בו עבד כמורה, הוא שר לתלמידיו את השיר בלי לספר להם שהוא מחבר השיר. נבון, שהיה גם עוזרו של חיים נחמן ביאליק, שר אף לו את השיר, וגם אז לא סיפר כי הוא מחברו. ביאליק התאהב בשיר ובמסיבת "עונג שבת" שהייתה בביתו שר את השיר פעמים רבות. כתוצאה מכך החלו האנשים לקרוא לשיר "השיר של ביאליק", עד שיום אחד שמע נבון שמכריזים על השיר ברדיו כ"שיר של ביאליק למנגינה עממית", הוא פנה לרדיו וסיפר להם שהוא מחבר השיר.

## ביצועים
[ממוזער|200x200 פיקסלים|השיר "ארצה עלינו" מתוך האלבום "שירי עם יהודיים ופלסטיניים" מאת חוקרת הפולקלור היידי [רות רובין מ-1947]]
* אספנית וחוקרת הפולקלור היידי, רות רובין, הקליטה את השיר באלבום "שירי עם יהודיים ופלשתינאיים" משנת 1947.
* זמר העם האמריקני פיט סיגר, הקליט גרסה של השיר עם להקת 'האורגים', משנת 1950.
* אמן הג'אז האמריקני ליונל המפטון הקליט גרסת באנגלית השם "שלום שלום", ללחן השיר, בשנת 1951.
* החזן היהודי-ארגנטינאי מקס פורמנסקי ביצע את השיר מתוך האלבום "הדים מישראל" משנת 1958.
* מרים אביגל הקליטה את השיר באלבום "מרים אביגל – שירי ילדים" בהוצאת מקולית משנת 1960.
* חנה אהרוני, מתוך האלבום "שירים מישראל Cancoes de Israel" משנת 1960.
* חבורת הזמר רנננים בעיבודו של יחזקאל בראון, הקליטו את השיר באוגוסט 1963.
*הזמר היהודי-אמריקאי ניל סדקה, שר את השיר מתוך מחרוזת המתחילה ב"הבאנו שלום עליכם", בתקליט משנת 1966.
*השחקנית והזמרת אתי גרוטס הקליטה את השיר באלבום "כולם קוראים לי בובה" משנת 1966.
*צמד הפרברים ביצעו את השיר מתוך מחרוזת "הבאנו שלום עליכם" מהאלבום "הפרברים-בשירי עם ישראלים" משנת 1967.
*הזמרת פראן אבני, מהצמד סוזן ופרן, הקליטה את השיר באלבום "שירים ישראליים אהובים 1", משנת 1995.

## קישורים חיצוניים
* "ארצה עלינו", באתר הספרייה הלאומית
* מילות השיר והאזנה לו, באתר זמרשת
* אקורדים לשיר, באתר Messianic Chords

###### ביצועים
* 
* 
* 
* 
* 
* 
* 
* 
* 

## הערות שוליים

קטגוריה:שירי שנות ה-1920
קטגוריה:שירי מרים אביגל
קטגוריה:שירים בעברית
קטגוריה:שירי ההתיישבות העובדת
קטגוריה:ריקודי עם בישראל: שירים
קטגוריה:ציונות בתרבות
חורף קוריאני

**חורף קוריאני** (בצרפתית: **Hiver à Sokcho**) הוא סרט קולנוע קופרודוקציה קוריאנית - צרפתית משנת 2024 בבימויו של קויה קאמורה, עם בלה קים ורושדי זם בתפקידים הראשיים.

התסריט מבוסס על הספר **Hiver à Sokcho** של הסופרת השווייצרית-קוראנית אליסה שו-הא דספן  משנת 2016 ומתאר יחסים שנרקמים בין צעירה קוריאנית לסופר-צייר צרפתי בעיר סוקצ'ו  הנמצאת בצפון מזרח קוריאה הדרומית קרוב לגבול עם קוריאה הצפונית.

זה סרט הביכורים של קאמורה והוא היה מועמד לפרס בפסטיבלי הקולנוע בטורונטו, סן סבסטיאן, מינכן, וטוקיו.

הסרט צולם בסוקצ'ו, באזור המפורז הקוריאני הסמוך ובפארק הלאומי סאורקסאן.

מחשבותיה של הצעירה הקוריאנית מופיעות בסרט באנימציה.
## תקציר העלילה
סו-הא (בלה קים) היא בת 25, בוגרת אוניברסיטה בסאול במקצועות ספרות צרפתית וקוריאנית. לאחר תום לימודיה היא שבה לעיר סוקצ'ו בה נולדה ובה גדלה כבת לאם יחידנית שמתפרנסת מדוכן למכירת דגים בשוק. אמה מספרת לה שאביה הוא צרפתי שהגיע לעיר כמהנדס בנמל ועזב לצרפת מבלי לדעת שהיא בהיריון. סו-הא נמשכת לשפה ולתרבות הצרפתית במחשבה שפעם תגיע לצרפת ותמצא את אביה.

בינתיים היא עובדת בבית הארחה קטן של מר פארק. היא מבשלת ומנקה את החדרים בהם מתאכסנים מספר קטן של אורחים בגלל שבחורף העיר ריקה מתיירים. יש לה בן זוג בשם ג'ונג-הו שמתעתד להיות דוגמן ולנסוע לסאול אך היא מעדיפה להישאר בסוקצ'י. אימה ודודתה לוחצים עליה להתחתן. דודתה מקנטרת אותה על כך שלמרות שסיימה אוניברסיטה בסיאול היא עובדת כמשרתת בבית הארחה...

יום אחד מופיע בבית הארחה גבר צרפתי בשם יאן קראן (רושדי זם). הוא סופר ומאייר מפורסם בצרפת וסו-הא נהנית לדבר איתו בצרפתית ולשרת אותו. היא מוצאת באינטרנט פרטים עליו וערכו עולה בעיניה למורת רוחה של אימה.

היא יוצאת אתו לסיור באזור המפורז הקוריאני ובשמורת ההרים המהממת סאורקסאן. היא מנסה לחבב עליו את האוכל הקוריאני אך הוא לא מוצא חן בעיניו. היא עוברת להתגורר בחדר סמוך ולהשקיף בחשאי על עבודתו.

היא מנתקת את הקשר עם בן זוגה ומכינה לו את התבשיל המיוחד של הדג הרעיל פוגו  אך הוא מסרב לאכול. לשאלתה מדוע הוא מתייחס אליה כך הוא עונה כי הוא תייר ושקוע בעבודתו בלבד.

סו-הא חווה משבר ביחסיה עם אמה לאחר שהיא מגלה לה שהאב עזב לצרפת למרות שגלתה לו שהיא בהיריון. סו-הא מאשימה אותה בשקר ומפסיקה לחשוב על אביה.

קראן עוזב את המקום ללא פרידה לשלום ומשאיר לסו-הא בחדרו רישום פורטרט שלה.

## צוות השחקנים

## קישורים חיצוניים

*קדימון לחורף קוריאני, באתר יוטיוב

קטגוריה:סרטי 2024
קטגוריה:סרטים צרפתיים
קטגוריה:סרטים בצרפתית
קטגוריה:סרטים מבוססי ספרים
קטגוריה:סרטים דרום קוריאניים
נמל התעופה הבין-לאומי קונמינג צ'אנגשווי

**נמל התעופה הבין-לאומי קונמינג צ'אנגשווי** (בכתב סיני: **昆明长水国际机场**) הוא נמל תעופה בין-לאומי המשרת את קונמינג, בירת מחוז יונאן בדרום-מערב סין. נמל התעופה ממוקם במרחק של 24.5 ק"מ צפונית-מזרחית למרכז העיר, באזור הררי מדורג בגובה של 2,100 מ' מעל פני הים. נמל התעופה נפתח בשעה 08:00 (UTC+8) ב-28 ביוני 2012, והחליף את נמל התעופה הבין-לאומי קונמינג ווג'יאבה הישן, שנהרס לאחר מכן. כשער כניסה לדרום-מזרח ודרום אסיה, נמל התעופה צ'אנגשווי הוא מרכז פעילות עבור חברות התעופה צ'יינה איסטרן, חברת התעופה קונמינג, חברת התעופה לאקי אייר, סצ'ואן איירליינס וחברת התעופה ז'ווילי.

בנמל התעופה החדש יש שני מסלולים (לעומת מסלול בודד בווג'יאבה), והוא טיפל ביותר מ-47,000,000 נוסעים בשנת 2024, מה שהופך אותו לנמל התעופה ה-47 העמוס בעולם ולנמל התעופה ה-4 העמוס בסין לפי תעבורת נוסעים.

הטרמינל הראשי תוכנן על ידי משרד האדריכלים SOM עם חברת ההנדסה ארופ.

## היסטוריה
הבנייה החלה בשנת 2009. באותה תקופה, דווח כי המתקן נקרא **נמל התעופה הבין-לאומי ג'נג חה**, על שם ג'נג חה, ימאי, חוקר ודיפלומט סיני.

זמן הבנייה הקצר מאוד הוכתם על ידי שני אירועים נפרדים. הראשון התרחש ב-3 בינואר 2010, כאשר שבעה עובדי בנייה נהרגו כשגשר עילי לא גמור קרס. ב-28 ביוני 2011, 11 עובדים נפצעו כאשר מנהרה שבבנייה קרסה.

בניית הטרמינל הראשי של נמל התעופה הושלמה עד יולי 2011.

## מתקנים
### טרמינל
הטרמינל הראשי של נמל התעופה הבין-לאומי צ'אנגשווי, בשטח של 548,3000 מ"ר, הוא בניין הטרמינל השני בגודלו בסין. בטרמינל יש 66 שערים עם גשר עלייה למטוס. בסך הכל זמינים 88 שערים.
קובץ:Kunming_new_airport_terminal.jpg|הטרמינל החדש בבנייה באפריל 2011
קובץ:Kunming_new_airport_terminal_2012-9-26.jpg|שפת המדרכה
קובץ:KMG_arrivals_lounge.jpg|טקסט=אזור ההגעה של KMG|אזור ההגעה של נמל התעופה הבין-לאומי קונמינג צ'אנגשווי
קובץ:Kunming_Changshui_Airport_interior1.JPG|מבט פנימי
קובץ:Kunming_Changshui_interior.jpg|מתקני רישום לטיסה


### מסלולים
לנמל התעופה הבין-לאומי קונמינג צ'אנגשווי יש כעת שני מסלולים. המסלול המזרחי באורך של 4,500 מ' והמסלול המערבי באורך של 4,000 מ'.
ממוזער|אזור ההמתנה של נמל התעופה הבין-לאומי קונמינג צ'אנגשווי

### A-CDM
ביולי 2014, נמל התעופה קונמינג חתם על הסכם עם חברת שירותי נתוני התעופה וואריפלייט בנוגע להתקנת מערכת קבלת החלטות משותפת בנמל תעופה (A-CDM) על מנת לשפר את יעילות פעילותו, להפחית את צריכת הדלק והוצאות אחרות. נמל התעופה קונמינג הפך למרכז התעופה הראשון בסין שיישם מערכת מידע כזו. בשנת 2017, ביצועי הדיוק של נמל התעופה הגיעו ל-85.3%.

### רכבת פנימית
ממוזער|רכבות משמשות כמערכת הסעה פנימית בנמל התעופה צ'אנגשווי

### כביש
שדה התעופה מחובר לקונמינג באמצעות כביש אגרה מהיר באורך של 13 ק"מ לנמל התעופה, כמו גם כביש מחוזי S101.

### רכבת תחתית
תחנת נמל התעופה קונמינג, הממוקמת בתוך נמל התעופה, היא הקצה המזרחי של קו 6 של רכבת התחתית קונמינג. הקו נפתח באותו יום בו נפתח שדה התעופה, ובמקור הסתיים בתחנת האוטובוסים המזרחית בצדו המערבי. לאחר השלמת קו 6 שלב 2 בספטמבר 2020, הקצה המערבי של הקו נמצא כעת בתחנת טאנגזישיאנג בצד הדרומי של מרכז העיר קונמינג.

### אוטובוס
ישנם מספר שירותי הסעות באוטובוסים זמינים ממרכז העיר.

## סטטיסטיקה

## קישורים חיצוניים

* מרכז התעופה הרביעי בסין - נמל התעופה הבין-לאומי החדש קונמינג

## הערות שוליים

קטגוריה:הרפובליקה העממית של סין: שדות תעופה
קטגוריה:יונאן: מבנים
עוצמה קשה

**עוצמה קשה** (באנגלית: **Hard power**) הוא מונח ביחסים בין-לאומיים לביטוי שימוש באמצעים צבאיים וכלכליים במטרה להשפיע על התנהגות או על האינטרסים של גופים פוליטיים אחרים. צורה זו של כוח פוליטי היא לרוב תוקפנית ומבטאת כפיית התנהגות מסוימת על אחר. אחד מיתרונותיה הבולטים של השימוש בעוצמה הקשה היא השגת תוצאות יעילות באופן מיידי, כשהגוף פוליטי האחר כלפיו כוון העוצמה הקשה בעל רמה פחותה של כוח צבאי ו/או כלכלי.

בעוד לקיומו של "כוח קשה" יש היסטוריה ארוכה, המונח עצמו התפתח כאשר ג'וזף ניי טבע את המונח "כוח רך" כצורה חדשה ושונה של כוח במדיניות החוץ של מדינה ריבונית.

לדברי ג'וזף ניי, כוח קשה כרוך ב"יכולת להשתמש בגזרים ובמקלות של עוצמה כלכלית וצבאית כדי לגרום לאחרים ללכת בדרכך". כאן, "גזרים" מייצגים תמריצים כגון הפחתת חסמי סחר, הצעת ברית או הבטחה להגנה צבאית. מצד שני, "מקלות" מייצגים איומים - כולל שימוש בדיפלומטיה כפייתית, איום בהתערבות צבאית או יישום סנקציות כלכליות. ארנסט וילסון מתאר כוח קשה כיכולת לאלץ "אחר לפעול בדרכים שבהן ישות זו לא הייתה פועלת אחרת".

## דוגמאות היסטוריות
ארצות הברית השתמשה במדיניות "כוח קשה" במלחמת עיראק, מלחמת אפגניסטן ומלחמתה המתמשכת בטאליבן. כשהתקפת ארצות הברית על עיראק בשנת 2003 נומקו תחילה בחששות בנוגע לאחזקת נשק להשמדה המונית (WMD) בידי עיראק. ממשל ג'ורג' ווקר בוש השתמש באמצעי "עוצמה קשה" כדי לעקור את הרודן העיראקי סדאם חוסיין, בין היתר בהתייחסו ל"מלחמה בטרור".

ג'וזף ניי השתמש במונח כדי להגדיר כמה צעדי מדיניות בנוגע לאיראן. לדוגמה, ישנן סנקציות רבות נגד איראן שאושרו על ידי מועצת הביטחון של האומות המאוחדות ומדינות רבות כמו ארצות הברית ומדינות האיחוד האירופי. הן מטילות הגבלות על יצוא נשק גרעיני וטילים לאיראן, עסקאות בנקאיות וביטוח, השקעות בנפט, יצוא מוצרי נפט מזוקקים ועוד. הסנקציות הכלכליות שהוטלו הביאו לקריסה כלכלית משמעותית של הכלכלה האיראנית מבחינת אינפלציה ותוצר מקומי גולמי הדבר תואר בחלקו כשימוש יעיל בכוח כלכלי קשה בהשוואה לניסיונות פחות יעילים כמו אלה שננקטו על צפון קוריאה.

## ראו גם
* כוח (סוציולוגיה)
* עוצמה (יחסים בין-לאומיים)
* כוח חד
* עוצמה רכה
* עוצמה חכמה
* דיפלומטיית חטופים
* שליטה בכפייה

## הערות שוליים

קטגוריה:לוחמה פוליטית
כוח חד

**כוח חד** (באנגלית: **Sharp power**) הוא שימוש במניפולציות דיפלומטיות ופוליטיות על ידי מדינה אחת כדי להשפיע ולערער את המערכת הפוליטית של מדינת יעד.

המונח "כוח חד" משמש לתיאור מדיניות אגרסיבית וחתרנית המופעלת על ידי ממשלות סמכותניות כהשלכה של כוח מדינה למדינות דמוקרטיות, במדיניות שלא ניתן לתאר ככוח קשה או ככוח רך.

"כוח חד" יכול לכלול ניסיונות של מדינה אחת לתמרן ולנהל מידע על עצמה בתקשורת ובמערכות החינוך של מדינה אחרת, במטרה להטעות או לפצל את דעת הקהל במדינת יעד, או להסוות או להסיט תשומת לב ממידע שלילי על עצמה. "כוח חד", כפי שקבע כריסטופר ווקר, "מנצל את האסימטריה בין מערכות חופשיות ללא חופשיות, ומאפשר למשטרים סמכותניים להגביל את חופש הביטוי ולעוות סביבות פוליטיות בדמוקרטיות, ובמקביל להגן על המרחבים הציבוריים המקומיים שלה מפני פניות או ביקורות דמוקרטיות המגיעות או עלולות להגיע מחוץ לשטחיה.

## דוגמאות לשימוש
רשת החדשות RT במימון רוסיה והשותפויות החינוכיות של מכון קונפוציוס בחסות ממשלת סין מהוות דוגמאות לשימוש ב"כוח חד". מדינות אוטוקרטיות "אינן בהכרח מבקשות 'לזכות בלבבות ובמוחות' אך בוודאי מבקשות לתמרן את קהלי היעד שלהן על ידי עיוות המידע המגיע אליהן בדיסאינפורמציה.

ל"כוח חד" יש לעיתים קרובות אלמנט שימוש בדיגיטל. ובפרט, שימוש סיני ב"כוח חד" שמתבצע כמעט לחלוטין באינטרנט.

## ראו גם
* עוצמה רכה
* עוצמה קשה
* תעמולה

## הערות שוליים

קטגוריה:לוחמה פוליטית
אי העכברים

**אי העכברים** (ביוונית: **Ποντικονήσι** בתעתיק עברי: **פוֹנְטִיקוֹנִיסִי**), או האי פונטיקוניסי, הוא אי יווני השייך לארכיפלג היוֹני, וממוקם בכניסה ללגונת צ'אליקיופולוס בקורפו. האי ממוקם בקו אחד עם מסלול ההמראה הראשי של נמל התעופה קורפו. מאז 2019 הוא נכלל במחוז קורפו המרכזי  ואיי דיאפונטוס כחלק מתוכנית קליסטנס הראשונה .

מאפיין האי העיקרי הוא נוכחותה של קפלה ביזנטית אטנה המוקדשת לישו פָּנְטוֹקְרָאטוֹר (בתפארתו), המתוארכת למאה ה-11.

נאמר שהאי שימש השראה לציורו של ארנולד בקלין "אי המתים" .

שמו של האי ניתן לו בשל גודלו הזערורי וצורתו הדומה לעכבר.
הצמחייה באי ובשוליו היא: קארקס , גומא, ארונדו דונאקס , קנה מצוי, האלימיון פורטולאקוידס  וסליקורניה. ארבעה מינים של דו-חיים ו-11 מיני זוחלים תועדו באזור הביצה שמסביב לאי ובשל גודלם, הוא חשוב מאוד גם לציפורים נודדות, במיוחד במהלך חודשי הנדידה. בגדות האי ובלגונת צ'אליקיופולוס, ניכר מספר משמעותי של בעלי חיים נדירים, למשל אנפה לבנה גדולה, אחד המינים בסכנת הכחדה.

## קישורים חיצוניים

## גלריה

קובץ:The Mouse Island in Corfu.jpg|אי העכברים בימין התמונה. בשמאל התמונה חצי האי קאנוני והקצה הדְרוֹם-דר-מזרחי של מסלול נמל התעופה הבינלאומי


## ביאורים

## הערות שוליים

קטגוריה:יוון: איים
קטגוריה:יוון: מחוזות
קטגוריה:איים בים התיכון
קטגוריה:יוון: תיירות
נערה מחזיקה לימונים

**נערה מחזיקה לימונים** (בצרפתית: **Jeune fille tenant des citrons**) הוא ציור משנת 1899 מאת האמן הצרפתי ויליאם אדולף בוגרו. היצירה נחשבת לאחת מהבולטות והאהובות שבאוסף ציוריו, והיא מוצגת באגף לאמנות אירופית במוזיאון ישראל בירושלים. לאחר תקופה ארוכה שבה לא הוצגה, חזרה היצירה לתצוגה בעקבות עניין ציבורי נרחב.

בוגרו (1825–1905) היה צייר מרכזי שפעל במסגרת הזרם האקדמי בצרפת בסוף המאה ה־19. סגנונו מתאפיין בדיוק רב, בתיאור אידיאלי של הדמות האנושית, ובנאמנות לאסתטיקה קלאסית, על פי עקרונות שלימדו באקדמיות לאמנות באירופה מאז המאה ה־17. לאורך מרבית חייו המקצועיים נמנע מלהשתלב בזרמים האמנותיים החדשניים של תקופתו, בהם האימפרסיוניזם, אך בשנותיו המאוחרות ניכרת ביצירתו פתיחות זהירה לסגנונות אלה.

הציור מתאר נערה צעירה המחזיקה מספר לימונים, כשמאחוריה נפרש נוף הררי הפונה אל חוף ים. זהותה של הדמות אינה ידועה, אך תווי פניה - סנטר מחודד, עצמות לחיים מודגשות ומבנה פנים דמוי־לב - חוזרים בעיבודים שונים ביצירות נוספות של בוגרו. יש המשערים כי המראה של הדמות בציור שואב השראה מהציירת האמריקאית אליזבת ג'יין גרדנר, שהייתה תלמידתו ובהמשך רעייתו השנייה. בני הזוג נישאו בשנת 1896, שלוש שנים לפני השלמת היצירה. אף שאין ראיות חד־משמעיות לקשר בין גרדנר לבין הדמות בציור, קיים דמיון מסוים בין פניה לבין פני הדמות המצוירת.

היצירה מייצגת ניסיון לשלב בין יסודות ציור דיוקן קלאסי, כפי שאפיינו את עבודתו של בוגרו לאורך השנים, לבין נוף טבעי מואר ורך, המזכיר את גישת הציור של אמנים אימפרסיוניסטים, ובראשם קלוד מונה. בחירה זו מהווה עדות לרצונו של בוגרו, בשנות חייו האחרונות, להתנסות באופני ביטוי חדשים מבלי לסטות לחלוטין מעקרונות הסגנון האקדמי. שילוב זה בין מסורת לחדשנות עורר עניין בקרב חוקרי האמנות, הרואים בו מהלך אמנותי יוצא דופן ביצירתו המאוחרת של בוגרו.

הציור מתאפיין בקומפוזיציה מדודה ובה תאורה רכה, המבליטה את דמות הנערה על רקע נוף ימי הררי. הבחירה בביגוד פשוט והבעת פנים מהורהרת יוצרת אווירה אינטימית ולא ייצוגית, ומרמזת על חיבור רגשי בין הדמות לבין סביבתה. השילוב בין הדיוק האנטומי לבין נוף פתוח ורך מדגים את מגמתו המאוחרת של בוגרו לשלב מסורת אקדמית עם השפעות מהציור האימפרסיוניסטי.

## הערות שוליים

קטגוריה:ציורי שמן
קטגוריה:ציורים מהמאה ה-19
קטגוריה:דיוקנאות נשים
קטגוריה:נשים בציור
קטגוריה:מוזיאון ישראל: ציורים
קטגוריה:ילדים בציור
קטגוריה:ויליאם אדולף בוגרו: ציורים
צדודית (פסל, מוזיאון ישראל)

**צדודית** הוא פסל מעשה ידי האמן הספרדי פבלו פיקאסו, שנוצרה בשנת 1967 בטכניקת יציקת בטון. מידותיה: גובה 533 ס"מ, רוחב 240 ס"מ, עומק 230 ס"מ. היצירה נתרמה למוזיאון ישראל על ידי ידידי מוזיאון ישראל, אנטוורפן, ומוצגת בגן האמנות ע"ש בילי רוז במוזיאון.

## תיאור היצירה
שתי צדודיות המזכירות את פניה של ז'קלין רוק - אשתו של פיקאסו בשנותיו האחרונות - נחתכות מתוך שני משטחי בטון המחוברים ביניהם בזווית של 45 מעלות. אחת הצדודיות משלבת בתוכה מבט מלפנים ומן הצד, בסגנון קוביסטי. את הפנים מגדיר דווקא היעדר החומר, ואי-אפשר לצפות בו-זמנית בשתי הצדודיות. הנוף המבצבץ מבין החללים הופך רכיב פעיל ביצירה.
אחת הצדודיות משלבת בתוכה מבט מלפנים ומן הצד, בסגנון קוביסטי. את הפנים מגדיר דווקא היעדר החומר, ואי-אפשר לצפות בו-זמנית בשתי הצדודיות. הנוף המבצבץ מבין החללים הופך רכיב פעיל ביצירה.

## רקע ליצירה
בשנת 1912 החל פיקאסו ליצור מבנים מנייר ומקרטון על-פי סגנון הקוביזם הסינתטי. לאחר שהאמן הנורווגי קרל נסיאר הציג לפניו בשנת 1957 את רעיון ה"חריטה בבטון", ביקש פיקאסו לצקת את המבנים הקטנים בהגדלה בחומר יציב ועמיד יותר. "צדודית" היא אחת מעבודותיו הראשונות שהועתקו לתלת-ממד בקנה-מידה גדול, והוא שסיפק את התוכניות להצבתה בגן האמנות על-שם בילי רוז, שתכנן איסמו נוגוצ'י במוזיאון ישראל.

## קישורים חיצוניים

## הערות שוליים

קטגוריה:פבלו פיקאסו
קטגוריה:מוזיאון ישראל: פסלים
רונה טאוזינגר

**רונה טאוזינגר** (נולדה ב-1971) היא משוררת, עורכת, חוקרת ספרות, יהדות ותרבות. נולדה ומתגוררת בגבעתיים.

את הדוקטורט שלה כתבה בהנחיית פרופ' אבידב ליפסקר, במחלקה לספרות עם ישראל, באוניברסיטת בר-אילן. העבודה עוסקת בחקר גלגולי הסיפור המקראי תמר אשת ער (בראשית לח). עיבוד של העבודה ראה אור כספר בסדרת 'תימה' בהוצאת אוניברסיטת בר-אילן.

משנת 2000 משמשת טאוזינגר כעורכת באנציקלופדיה של הסיפור היהודי במחלקה לספרות של אוניברסיטת בר-אילן.

בשנים 2019–2021 פרסמה מאמרים בנושאי אמנות, יהדות, ספרות ותרבות בישראל היום.

## ספריה
***תמר אשת ער: פואטיקה, מיסטיקה ופוליטיקה של תימה מקראית בספרות העברית**, סדרת תימה, הוצאת אוניברסיטת בר-אילן, תש"ף. .
***כל העולם מְפנה לה**, שירים, תל אביב: פרדס, 2022.
***התפוח והעינם**, שירים, תל אביב: הקיבוץ המאוחד, סדרת ריתמוס, 2022.
***חורים**, שירים, תל אביב: הקיבוץ המאוחד, 2025.

## עריכה
***מחשבת הספר**, ספר היובל לכבודו של פרופ' אבידב ליפסקר (עם יגאל שוורץ, לילך נתנאל וקלאודיה רוזנצווייג), רמת-גן: הוצאת אוניברסיטת בר-אילן, 2020.
***כושר גופני הוליסטי**, יגאל פנחס, תל אביב: מנדלי, 2023.

## מבחר ממאמריה
* **יהודה ותמר בסוד מצווה הבאה בעבירה: סיפור בראשית ל״ח בראי השבתאות**, *דעת: כתב עת לפילוסופיה יהודית וקבלה*, גיליון 83 (2017), עמ' 235–264. באתר JSTOR.
* **יהודה ותמר: הזיווג המשיחי בראי הקבלה**, *דעת: כתב עת לפילוסופיה יהודית וקבלה*, גיליון 87 (2019), עמ' 261–329. באתר JSTOR.
* **משה שמיר: סיפור גנוז**, בתוך: זיוה שמיר ואבידב ליפסקר (עורכים), *ארץ הצבי: ספר יובל לכבוד צבי לוז*, ירושלים: כרמל, 2021, עמ' 379–398. תקציר ומידע באתר פרויקט בן־יהודה.
***שיר אשה בצעיפה לאורי צבי גרינברג: ארוס, מיניות ומשיחיות כביטוי של זיווג קדוש**, רונה טאוזינגר, *ביקורת ופרשנות*, גיליון 47 (פברואר 2022), עמ' 47–81 בהוצאת אוניברסיטת בר-אילן.

## על ספריה
* 
* שועי רז, אישה בפתח עיניים, פרא אדם חושב, 12 ביוני 2021.
* .
* בן ציון אשל, סיפור תמר אשת ער נקרא ומתרגם במהלך הדורות, בתוך: מחקרי גבעה, ט, תשפ"ב.
* .
* זיוה שמיר, ממעמקים, באתרה הרשמי.
* נדבי נוקד, שהכל נברא בלשון, מעלה, גיליון 10, יוני 2023.
* .
* זיוה שמיר, מסגירה וסוגרת, אתר זיוה שמיר, 30 ביוני 2025.
* אילן שיינפלד, ישתבח אללה

## קישורים חיצוניים

* רשימת מאמריה של רונה טאוזינגר באתר ''ישראל היום''.
* רונה טאוזינגר בקטלוג הספרייה הלאומית.
* רונה טאוזינגר מתארחת אצל ליאת רגב בתוכנית "בחצי היום", 23 בדצמבר 2022 – החל מדקה 1:14:30.
* רונה טאוזינגר מתארחת אצל שלומי חתוכה בפודקאסט "ברית מילה" — על ספרה "חורים" (07.07.2025, כ-52 דקות).

### משיריה

* 

קטגוריה:משוררות ישראליות
נאמנה

"**נאמנה**" הוא אלבומה השני של הזמרת-יוצרת הישראלית ספיר סבן. האלבום יצא לאור ב-25 במרץ 2025, בהפקת ספיר סבן מיוזיק בע"מ וברישיון בלעדי של די-מיוזיק.

## רקע והפקה
מדובר באלבום השני של הזמרת, לאחר סינגלים ואלבום קודם שיצא בעבר. היא עבדה עליו בין השנים 2023–2024. סבן ציינה שבעבר התמקדה בביצוע שירים, אך בעקבות כניסתה להיריון חשה צורך לחשוף צדדים אישיים יותר בזהותה האמנותית. הניהול האמנותי וההפקה המוזיקלית של האלבום הופקדו בידי המוזיקאי אייל מזיג.

סבן שיתפה ברשתות החברתיות כי האלבום משקף מסע אישי: .

באינסטגרם ובפייסבוק הודיעה סבן על יציאת האלבום והביעה התרגשות גדולה מהתגובה הראשונית. שם האלבום "נאמנה" נבחר כדי לשקף את המחויבות שלה לעצמה ולדרך האישית שעברה.

## קידום
ב-14 באוגוסט 2024 סבן חגגה את יום הולדתה ה-30 ובאותו היום השיקה את הסינגל הראשון "נ נא נאמ נאמנה" מתוך האלבום. השיר מציג טקסט אישי ואינטימי שנכתב על ידי סבן, ומאפיין גישה רוחנית והתבוננות פנימית.

## הרכב
האלבום מורכב מעשרה שירים, עם אורך כולל של כ-32 דקות. בין השותפים לכתיבה ולהפקה מוזיקלית באלבום נמנים אור מילשטוק, עמרי קסטן וסתיו שמש. האלבום מאופיין בסגנון פופ-ישראלי עכשווי, המשקף תהליך רגשי ומשברים אישיים, כגון נישואין, לידה ותהליך אישי פנימי, נושאים שעלו בריאיון רדיו בפודקאסט "מתוך השבר".

## רשימת רצועות

## קישורים חיצוניים

* 
* 

## הערות שוליים

קטגוריה:אלבומים בעברית
קטגוריה:אלבומי חברת די-מיוזיק
דמיון דאונס

**דמיון לאמאר דאונס** (באנגלית ובגרמנית: **Damion Lamar Downs**; נולד ב-6 ביולי 2004 בוורנק שבגרמניה) הוא כדורגלן אמריקאי-גרמני המשחק בעמדת החלוץ בקבוצת סאות'המפטון מהפוטבול ליג צ'מפיונשיפ ובנבחרת ארצות הברית.

## קריירת מועדונים
דאונס נולד בגרמניה לאב אמריקאי ולאם גרמנייה. בגיל שנה עבר יחד עם משפחתו לארצות הברית, והעביר את עיקר ילדותו בטקסס. הוא שיחק פוטבול, ואימץ את השפה האנגלית כשפתו העיקרית. דאונס לא שיחק כדורגל עד שחזר יחד עם משפחתו לגרמניה בגיל תשע.

הוא גדל במחלקות הנוער של שוויינפורט 05 ואינגולשטאדט 04, וב-28 בספטמבר 2020 הצטרף למחלקת הנוער של פ.צ. קלן. בשנת 2023 החל לשחק בקבוצת המילואים של המועדון, וב-2 במאי באותה שנה חתם על חוזה מקצועני ראשון במועדון, עד לשנת 2026. ב-3 בספטמבר ערך את הופעת הבכורה שלו בקבוצה הראשונה של המועדון, בהפסד 1–2 לוורדר ברמן במסגרת המחזור החמישי בבונדסליגה לעונת 2023/2024. ב-9 במרץ 2024 הבקיע את שער הבכורה שלו במועדון, בתיקו 3-3 נגד בורוסיה מנשנגלדבך במסגרת המחזור ה-25 בליגה. בסך הכל ערך עשר הופעות ליגה בהן הבקיע שני שערים בעונת 2023/2024, שהסתיימה בירידתה של פ.צ. קלן לבונדסליגה השנייה. בעונת  ערך 29 הופעות ליגה במסגרת הבונדסליגה השנייה, בהן הבקיע עשרה שערים.

ב-9 ביולי 2025 חתם על חוזה לחמש שנים בסאות'המפטון מהפוטבול ליג צ'מפיונשיפ.

## קריירה בין-לאומית
לדאונס יש אזרחות כפולה, מכיוון שנולד בגרמניה לאב אמריקאי ולאם גרמנייה, וגדל בשתי המדינות. בחודש אפריל 2022 זומן למחנה אימונים של נבחרת ארצות הברית עד גיל 20 בקרסון שבקליפורניה. בחודש מאי 2022 נכלל בסגל המורחב של נבחרת ארצות הברית עד גיל 20 לקראת טורניר גביע הזהב של CONCACAF עד גיל 20, אך לא נכלל בסגל הסופי לטורניר. בחודש יוני 2024 זומן לסגל הנבחרת האולימפית של ארצות הברית לקראת טורניר הכדורגל באולימפיאדת פריז (2024), אך לא נכלל בסגל לטורניר. בחודשים ספטמבר, אוקטובר ונובמבר 2024 זומן ושיחק במשחקי נבחרת גרמניה עד גיל 20.

ב-22 במאי 2025 זומן על-ידי המאמן מאוריסיו פוצ'טינו למחנה אימונים של נבחרת ארצות הברית לקראת משחקי ידידות נגד נבחרות טורקיה ושווייץ. ב-5 ביוני נכלל בסגל הנבחרת לטורניר גביע הזהב 2025, על-אף שלא ערך הופעות במדי הנבחרת עד למועד הזימון. ב-10 ביוני ערך את הופעת הבכורה שלו בנבחרת, בהפסד 0–4 לנבחרת שווייץ. הוא ערך ארבע הופעות בטורניר גביע הזהב 2025, אחת מהן בהפסד 1–2 למקסיקו בגמר הטורניר.

## קישורים חיצוניים

## הערות שוליים

קטגוריה:כדורגלנים אמריקאים
קטגוריה:חלוצי כדורגל אמריקאים
קטגוריה:כדורגלנים גרמנים
קטגוריה:חלוצי כדורגל גרמנים
קטגוריה:כדורגלני פ.צ. קלן
קטגוריה:כדורגלני סאות'המפטון
קטגוריה:כדורגלני נבחרת ארצות הברית
קטגוריה:כדורגלני גביע הזהב 2025
קטגוריה:אמריקאים שנולדו ב-2004
קטגוריה:גרמנים שנולדו ב-2004
מאראקס (כדורגלן)

**ז'ובסון דה בריטו גונזאגה** (בפורטוגזית: **Jóbson de Brito Gonzaga**; נולד ב-27 באפריל 1994 בברזיל), הידוע בכינוי **מאראקס** (בפורטוגזית: **Maracás**), הוא כדורגלן ברזילאי המשחק בעמדת הבלם בקבוצת מוריירנסה מליגת העל הפורטוגלית.

## קריירת מועדונים
מאראקס שיחק בקבוצות ויטוריה, אמריקה דה נאטאל, סמפאיו קוריאה, אואסטה, פאסוש די פריירה ואל-וחדה.

ב-1 ביולי 2023 חתם במוריירנסה מליגת העל הפורטוגלית.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני ויטוריה
קטגוריה:כדורגלני פאסוש די פריירה
קטגוריה:כדורגלני אל-וחדה
קטגוריה:כדורגלני מוריירנסה
קטגוריה:ברזילאים שנולדו ב-1994
מרכז הפיקוד של אל-חמזה בכוח קודס

**מרכז אלחמזה** או **קורפוס טורקיה** המשלב את **הקורפוס השלישי** ו**הקורפוס החמישי** הוא יחידה שהיא חלק מכוח קודס של משמרות המהפכה האסלאמית ופועל במרחב טורקיה.

## פעולות המרכז
כוח קודס פועל מזה שנים בטורקיה כמרחב אסטרטגי להעברת נשק, גיוס סוכנים והפעלת רשתות לוגיסטיקה חשאיות במסגרת התמיכה האיראנית בגורמי התנגדות במזרח התיכון. על פי דיווחים, היחידה מפעילה בטורקיה תשתית מודיעינית ולוגיסטית ענפה, הכוללת חברות קש, עמותות מקומיות וסוכנים חשאיים אשר פועלים במסווה אזרחי או דתי.

בשנת 2021 חשף ארגון הביון הלאומי של טורקיה (MIT) רשת ריגול איראנית שפעלה באנקרה ואיסטנבול, במטרה לאתר ולהתנקש בחיי מתנגדים למשטר האיראני, כולל עריקים ופעילים כורדים. לפי פרסומים, הרשת הייתה מקושרת לכוח קודס והופעלה באמצעות סוכנים מקומיים שאומנו באיראן ובלבנון.

בשנת 2023 דווח כי פעיל כוח קודס בשם עטא שנליקג'י, עמד בראש מערך טכנולוגי בטורקיה תחת כיסוי אזרחי באוניברסיטת הגנה ממשלתית (SSB), אך בפועל פעל למען פיתוח ותחזוק קשרי כוח קודס עם גורמי ביטחון בטורקיה, והוביל תשתיות מחקר לטובת טכנולוגיות לוחמה.

## מפקדים ביחידה

## הערות שוליים

2025 07
קטגוריה:משמרות המהפכה האסלאמית
קטגוריה:איראן: יחידות מיוחדות
בוז'ים

ממוזער|250px|שמאל|חורבות המצודה
**בוז'ים** (בבוסנית וקרואטית: **Bužim**) הוא יישוב ורשות מקומית בצפון מערב בוסניה והרצגובינה, חלק מקנטון אונה-סאנה. המרכז המנהלי של הקהילה הנושאת את אותו שם.

היא ממוקמת בחלק הצפון-מערבי של המדינה בעמק נהר בוז'יניצה באזור ההיסטורי של קראינה הבוסנית, בגובה של כ-180–400 מטר מעל פני הים. התבליט מאופיין ברכסי הרים נמוכים מיוערים המתנשאים לגובה של 630 מ' (הר רדוטס). בירת הקנטון, ביחאץ', נמצאת במרחק של כ-30 ק"מ משם. המרחק בין זאגרב לבוז'ים הוא 85 ק"מ.

## אוכלוסייה
במפקד האוכלוסין שנערך ב-2013, אוכלוסיית העיר כללה 19,340 איש. צפיפות: 157.3 נפשות./קמ"ר. 99.54% מהאוכלוסייה הם בוסנים.

## היסטוריה
בוז'ים מוזכרת לראשונה בשנת 1334. המצודה מימי הביניים הורחבה בשנת 1484 ולאחר מכן שוחזרה מספר פעמים. היא מילאה תפקיד חשוב במערכת ההגנה של אזור הגבול הקרואטי מפני התקפות עות'מאניות והייתה מושבה של משפחת האצולה הקרואטית ילאצ'יץ', שנציגה המפורסם ביותר, יוסיפ ילאצ'יץ' בוז'ים, נחשב לגיבור לאומי בקרואטיה. העות'מאנים כבשו את המצודה בשנת 1576.

במהלך מלחמת בוסניה (1992–1995), בוז'ים כמעט ולא נפגעה מהלחימה.

## כלכלה
מקור הפרנסה העיקרי של העיר להיום הוא בעיקר גידולים חקלאיים כמו: פטל וערמונים אכילים.

## ילידים מפורסמים
* יעקב בלאזביץ' (1912–1996) – מדינאי קרואטי יוגוסלבי, יושב ראש הפרלמנט של הרפובליקה הפדרלית של קרואטיה (1967–1974). יושב ראש נשיאות הרפובליקה הפדרלית של קרואטיה (1974–1982).
* איזט נאניץ' (1965–1995) – מפקד חטיבה בוסנית בצבא הבוסני במהלך מלחמת בוסניה והרצגובינה.

## קישורים חיצוניים

* Stadt der Zwillinge 

קטגוריה:בוסניה והרצגובינה: יישובים
הבחירות לנשיאות סוריה (1978)

**בחירות לנשיאות** נערכו בסוריה ב-8 בפברואר 1978. בבחירות אלו התמודד מועמד יחיד, בפעם השנייה ברציפות חאפז אל-אסד.

בחירות אילו היו הראשונות מאז נחקקה , אשר העניקה כח-יתר לנשיא סוריה וביטלה את האיזונים והפרדת הרשויות שהוגדרו ב.
## תוצאות

## לקריאה נוספת
* משה מעוז, **סוריה – אל הערביות וחזרה**, האוניברסיטה הפתוחה, תשע"א–2011.

1978
קטגוריה:1978
הבחירות לנשיאות סוריה (1985)

**בחירות לנשיאות** נערכו בסוריה ב-10 בפברואר 1985. בבחירות אלו התמודד מועמד יחיד, בפעם השלישית ברציפות חאפז אל-אסד.
## מערכת הבחירות
על פי החוקה הסורית, הנשיא חייב להיות חבר מפלגת הבעת' השולטת במדינה. החזית הלאומית הפרוגרסיבית, שהיא קואליציה הבעת', ממנה מועמד לראשות מועצת העם. לאחר שהמועמד קיבל תמיכה של שני שלישים מהחברים הוא נבחר משאל עם כללי שבו מועמד צריך לקבל לפחות 51% מהקולות כדי להתמודד. למעשה, הבחירות הן משאל עם לאישור המשך כהונתו של הנשיא לשש שנים, שכן הוא המועמד היחיד.

## תוצאות

## לקריאה נוספת
* משה מעוז, **סוריה – אל הערביות וחזרה**, האוניברסיטה הפתוחה, תשע"א–2011.

1985
קטגוריה:1985
הלבנט הדרומי

ממוזער|דרום הלבנט בתצלום לוויין
**הלבנט הדרומי** הוא אזור גאוגרפי המקביל בערך לישראל (כולל שטחי הרשות הפלסטינית) וירדן של ימינו; לעיתים ההגדרה כוללת גם את דרום לבנון, דרום סוריה וחצי האי סיני. במקרים רבים משתמשים בכינוי כדי להימנע משאלות פוליטיות.

כמו רוב דרום-מערב אסיה, דרום הלבנט הוא אזור צחיח המורכב בעיקר ממדבר ושורר בו אקלים צחיח למחצה, עם רצועה דקה של אקלים ממוזג לאורך חוף הים התיכון. מבחינה גאוגרפית הוא נשלט על ידי עמק הירדן, קטע של הבקע הסורי-אפריקני החוצה את האזור מצפון לדרום, ומכיל את הכנרת, נהר הירדן וים המלח - הנקודה הנמוכה ביותר על פני היבשה בכדור הארץ.

לדרום הלבנט יש היסטוריה ארוכה והוא אחד האזורים הנחקרים ביותר בעולם על ידי ארכאולוגים. סביר להניח שזה המקום הראשון שבו הומינינים קדומים וגם בני אדם מודרניים התיישבו מחוץ לאפריקה. כתוצאה מכך, יש באזור ממצאים ארכאולוגיים עשירים מתקופת האבן. האזור הוא גם חלקו המערבי של הסהר הפורה.

## מינוח
הלבנט הדרומי מתייחס לחצי התחתון של הלבנט אך יש שונות מסוימת בהגדרה הגאוגרפית, כאשר ההגדרה הרחבה ביותר כוללת את ישראל - כולל השטחים הפלסטיניים, ירדן, לבנון, דרום סוריה ומדבר סיני. בתחום הארכאולוגיה, דרום הלבנט הוא "האזור שזוהה בעבר כסוריה פלשתינה וכולל את כנען". חוקרים רבים החוקרים את הארכאולוגיה של האזור אימצו את המונח לבנט (כולל חלוקה לחצי הצפוני והדרומי) בשל היותו נטול "גוונים פוליטיים". עם זאת, המונח "דרום הלבנט" ספג גם ביקורת כלא מדויק ומסורבל.

## גאוגרפיה

ממוזער|מפה טופוגרפית של דרום הלבנט
הלבנט הדרומי שוכן על החוף המזרחי של הים התיכון, באזור הידוע גם כהמזרח הקרוב, המזרח התיכון או מערב או דרום מערב אסיה. הוא גובל במזרח, בדרום-מזרח ובדרום-מערב במדבריות סוריה, ערב וסיני, בהתאמה. לעיתים, ההגדרה כוללת חלקים מהמדבריות האלה בתוך האזור. נהר הליטאני בדרום לבנון נחשב בדרך כלל לקו המפריד בין דרום הלבנט לצפון הלבנט, לפעמים מתייחסים כך לנהר האורונטס, גם הוא בלבנון.

לרוב, האקלים של דרום הלבנט צחיח או צחיח למחצה, אולם רצועה צרה לאורך החוף חווה אקלים ים-תיכוני ממוזג בשל קרבתה לים. כמות המשקעים השנתית הממוצעת יורדת בחדות ככל שמתרחקים מהחוף, מכמות של יותר מ-1,000 מילימטרים בשנה בגליל, ל-200–400 מילימטרים בבקעת הירדן, ופחות מ-50 מילימטרים במדבריות המזרחיים ובנגב. ברחבי האזור המשקעים הם בעיקר עונתיים - רוב הגשמים יורדים בין אוקטובר למאי, והם נתונים לשינויים בין-שנתיים גדולים ובלתי צפויים. גם הטמפרטורה משתנה מאוד, עם חורפים קרירים וקיץ חם.

נהר הירדן חוצה חלק גדול מהאזור. עמק החולה מזין את הירדן העליון, הנע דרומה דרך מחסום בזלת טבעי לתוך הכנרת, לפני שהוא צונח כמה מאות מטרים כשהוא זורם דרך בקעת הירדן. נהר הירדן מסתיים בים המלח, שגדותיו, בעומק של 400 מטר מתחת לפני הים, הן הנקודה הנמוכה ביותר בעולם ביבשה.

## ארכאולוגיה

הארכאולוגיה של דרום הלבנט נתפסת בדרך כלל כסדרה של שלבים בהתפתחות התרבותית והאבולוציונית האנושית המבוססים, לרוב, על טכנולוגיית כלים לתקופות פרה-היסטוריות המוקדמות, הפרוטו-היסטוריות וההיסטוריות המוקדמות. מבחינה ארכאולוגית, זהו אחד האזורים שנחפרו בצורה הנרחבת ביותר בעולם.

## הערות שוליים

קטגוריה:לבנט
קטגוריה:המזרח הקרוב
יוליאן שוסטר

**יוליאן שוסטר** (בגרמנית: **Julian Schuster**; נולד ב-15 באפריל 1985 בביטיגהיים-ביסינגן שבגרמניה המערבית) הוא כדורגלן עבר גרמני ומאמן כדורגל בהווה. ככדורגלן שיחק שוסטר בעיקר בפרייבורג, וכיום הוא מאמן הקבוצה.

## קריירה ככדורגלן
שוסטר שיחק בנוער של שטוטגרט והחל משנת 2005 שיחק בקבוצת המילואים של המועדון. באוקטובר 2007 ערך את הבכורה שלו בקבוצה הבכירה, במשחק מול באייר לברקוזן במסגרת הבונדסליגה. עם זאת, שוסטר מיעט מאוד לשחק בקבוצה הבוגרת והמשיך לשחק בקבוצת המילואים עד תום עונת 2007/08.

בקיץ 2008 חתם שוסטר בפרייבורג, שם שיחק עשר עונות, והפך לסמל בולט של המועדון. בעונת הבכורה שלו במועדון, 2008/09, שיחקה פרייבורג בבונדסליגה השנייה. שוסטר הבקיע שישה שערי ליגה וסייע לה להעפיל לבונדסליגה מהמקום הראשון. שוסטר ופרייבורג התבססו בבונדסליגה בעונות הבאות, ובעונת 2012/13 רשמו הישג נהדר כשסיימו במקום החמישי בליגה, שהקנה להם מקום במפעל הליגה האירופית בעונת 2013/14, ממנה הודחו בשלב הבתים. בעונת 2014/15 שוסטר ופרייבורג נשרו לבונדסליגה השנייה, לאחר שסיימו במקום הלפני אחרון בבונדסליגה. לקח להם עונה אחת בלבד לחזור, ושוב מהמקום הראשון, אך בעונת ההעפלה, 2015/16, ערך שוסטר 8 הופעות ליגה בלבד. בשתי העונות הבאות שוסטר הפך לשחקן משלים, כשהוא לא משחק בקביעות. בתום עונת 2017/18 פרש ממשחק פעיל.

## קריירת אימון
לאחר שפרש ממשחק פעיל, שוסטר לקח קורס באימון כדורגל, ובמקביל שימש כעוזר מאמן בפרייבורג, תחת המאמן הוותיק כריסטיאן שטרייך, ואף מילא את מקומו כאשר שטרייך חלה בקורונה. בשנת 2023 קיבל שוסטר את רישיון האימון, ובאפריל 2024 הוא מונה כמאמן ראשי בפרייבורג החל מעונת 2024/25, לאחר ששטרייך הודיע על פרישה מאימון לאחר 13 עונות בפרייבורג. בעונת הבכורה שלו בקבוצה, שוסטר רשם הישג נהדר כאשר הקבוצה סיימה במקום החמישי בבונדסליגה והעפיל עמה למפעל הליגה האירופית, אך נשאר עם טעם מר כאשר הקבוצה החמיצה במחזור האחרון את ההעפלה לליגת האלופות בעקבות הפסד 3-1 לאיינטרכט פרנקפורט, דווקא לאחר שבחלקים גדולים מהעונה הקבוצה הייתה במקומות המובילים לליגת האלופות.  

## קישורים חיצוניים

קטגוריה:קשרי כדורגל גרמנים
קטגוריה:כדורגלנים גרמנים
קטגוריה:כדורגלני שטוטגרט
קטגוריה:כדורגלני פרייבורג
קטגוריה:מאמני כדורגל גרמנים
קטגוריה:מאמני פרייבורג
קטגוריה:גרמנים שנולדו ב-1985
Elenore

"**Elenore**" הוא שיר של להקת הצבים, שיצא כסינגל מתוך אלבומם הרביעי, *[[The Turtles Present the Battle of the Bands]]*, בשנת 1968. אף על פי שהשיר נכתב כפרודיה סאטירית על להיטם הגדול ביותר, "Happy Together", הוא הפך בעצמו ללהיט והגיע למקום ה-6 במצעד הבילבורד הוט 100.

## רקע
השיר נכתב במכוון כפרודיה על להיט הלהקה מ-1967, "Happy Together". חברת התקליטים של הלהקה, ווייט וייל רקורדס, לחצה עליהם ליצור להיט נוסף, מעין "Happy Together 2". מתוך התרסה, סולן הלהקה, הווארד קיילן, כתב את ההפך הגמור ממה שציפו ממנו

כפי שקיילן הסביר:

המילים של "Elenore" נכתבו בכוונה כדי להיות חסרות פשר השורה "את הגאווה והשמחה שלי, וכולי" (You're my pride and joy, etc.) הייתה עקיצה ישירה לאופי הנוסחתי של שירי פופ. הצלחתו של השיר היוותה מקור לאירוניה עבור הלהקה, שכן הם יצרו להיט על ידי לעג להצלחתם הקודמת. השיר אף כולל ציטוט מתוך "Happy Together" בדעיכה (fade-out) בסופו, שם חוזרת השורה "I really think you're groovy".

## גרסה בעברית
בשנת 1992 השיר זכה לגרסה עברית בביצועה של להקת אור כשדים. השיר נקרא "אלימור", את המילים לגרסה העברית של השיר כתב סולן הלהקה, רונן בן-טל והוא מופיע באלבום הלהקה *אחד מול אחד*.

## מיקומי שיא במצעדים

## קישורים חיצוניים

## הערות שוליים

קטגוריה:שירים באנגלית
קטגוריה:שירים סאטיריים
קטגוריה:שירי פופ רוק
קטגוריה:סינגלים שהגיעו למקום הראשון בניו זילנד
לין האנט

**לין אייברי האנט** (באנגלית - Lynn Avery Hunt; נולדה ב-16 בנובמבר 1946) היא היסטוריונית אמריקאית. האנט משמשת כיום כפרופסור אמריטה להיסטוריה אירופית מודרנית באוניברסיטת קליפורניה בלוס אנג'לס. שטח התמחותה הוא המהפכה הצרפתית, אך היא גם ידועה בשל התמחותה בהיסטוריה תרבותית אירופית. נושאי כתיבתה מגוונים ונעים בין מקורות זכויות האדם במאה ה-18 לשאלות הנוגעות לכתיבה היסטורית ולזמן. היא חברת האקדמיה האמריקאית לאמנויות ולמדעים, החברה הפילוסופית האמריקאית וחברה עמיתה באקדמיה הבריטית. כן שימשה בעבר כנשיאת האגודה ההיסטורית האמריקאית.

## חייה והקריירה האקדמית שלה

האנט נולדה בפנמה וגדלה בסיינט פול, מינסוטה. את לימודי התואר הראשון למדה בקרלטון קולג' וסיימה בשנת 1967. את התואר השני והשלישי למדה באוניברסיטת סטנפורד וסיימה את לימודי הדוקטורט בשנת 1973. בין השנים 1974 ל-1987 לימדה באוניברסיטת קליפורניה בברקלי ועד 1998 באוניברסיטת פנסילווניה. לאחר מכן החלה ללמד באוניברסיטת קליפורניה בלוס אנג'לס. פרופסור האנט מלמדת היסטוריה צרפתית, ונושאים שונים הקשורים בהיסטוריה, מגדר והיסטוריוגרפיה. היא מתמחה בנושא המהפכה הצרפתית.

בשנת 1982 זכתה האנט למלגת גוגנהיים ללימודי היסטוריה צרפתית. האנט נבחרה כעמיתה בחברה הפילוסופית האמריקאית בשנת 2003 בשנת 2014 נבחרה כעמיתה לאקדמיה הבריטית. בשנת 2025 הרצתה בישראל ב"במת שטרן" של החברה ההיסטורית הישראלית לזכרו של פרופסור מנחם שטרן.

## מספריה
לין האנט היא כותבת פוריה, והוציאה לאור ספרים רבים. ספריה טרם תורגמו לעברית. על ספרים אלו נמנים

* 
* *Politics, Culture, and Class in the French Revolution* (1984)
* *The New Cultural History: Essays* (1989)
* *Eroticism and the Body Politic* (1991)
* *The Family Romance of the French Revolution* (1992)
* *The Invention of Pornography: Obscenity and the Origins of Modernity, 1500–1800* (1993)
* *Telling the Truth about History* (1994)
* *Histories: French Constructions of the Past* (1995)
* *The Challenge of the West: Peoples and Cultures from the Stone Age to the Global Age* (1995)
* *The French Revolution and Human Rights: A Brief Documentary History* (1996)
* *Beyond the Cultural Turn: New Directions in the Study of Society and Culture* (1999)
* *Human Rights and Revolutions* (2000)
* *Liberty, equality, fraternity: exploring the French Revolution* [book, CD, and website] (2001)
* *The Making of the West: Peoples and Cultures: A Concise History* (2005)
* *Inventing Human Rights: A History* (2007)
* *[http://www.edizioniets.com/Scheda.asp?N=9788846725462 La storia culturale nell'età globale]*, Edizioni ETS, Pisa, 2010
* *Writing History in the Global Era* (2014)
* *History: Why it Matters* (2018)


## קישורים חיצוניים
* 

## הערות שוליים

קטגוריה:סגל אוניברסיטת קליפורניה בלוס אנג'לס
קטגוריה:בוגרי אוניברסיטת אוקספורד
קטגוריה:היסטוריוניות אמריקאיות
קטגוריה:זוכי מלגת גוגנהיים
קטגוריה:נשיאי האגודה ההיסטורית האמריקאית
קטגוריה:אמריקאים שנולדו ב-1946